Рамазон Назриев

Рамазон Назариев (19.12.1958, ноҳияи Рӯшон), омӯзгор, файласуф, номзади илмҳои фалсафа, доктори илмҳои фалсафа, дотсент, профессор.Узви пайвастаи Академияи Академияи илмҳои табиатшиносии Федератсияи Россия, Аълочии маорифи Тоҷикистон, дорандаи ордени "Петри Бузург"-и Академияи Академияи илмҳои табиатшиносии Федератсияи Россия. Зиндагинома Рамазон Назариев солҳои 1979–1985 дар Университети давлатии Тоҷикистон ба номи В. И. Ленин таҳсил намудааст. Солҳои 1983–1984 тарҷумони забони арабӣ дар Либиё, 1985–1989 тарҷумони забони арабӣ дар Яман, 1989–1991 муаллими забону адабиёти тоҷики мактаби миёнаи 1 ноҳияи Вахш, 1991–1992 ҷонишини директори ПТУ-5 шаҳри Душанбе, 1992–1993 ассистенти кафедраи забону адабиёти тоҷики Донишгоҳи давлатии омӯзгории Тоҷикистон ба номи Қ. Ҷӯраев, 1994–1995 тарҷумони забони арабӣ дар Сурия, 1995–1996 тарҷумони забони арабӣ дар Яман, 1995–1999 аспиранти Донишгоҳи давлатии омӯзгории Тоҷикистон ба номи Қ. Ҷӯраев буд. Солҳои 1994– 1998 ба ҳайси ассистент, 1998–2002 муаллими калони кафедраи фалсафаи донишгоҳи омӯзгорӣ кор кардааст. Аз соли 2002 то 20214 ба ҳайси дотсент, аз соли 2014 то 2023 профессори кафедраи фалсафа ва фарҳанги Донишгоҳи давлатии омӯзгории Тоҷикистон ба номи С. Айнӣ ва аз соли 2023 то имрӯз ба ҳайси роҳбари Маркази синошиносии Институти фалсафа, сиёсатшиност ва ҳуқуқии ба номи А. Баҳоваддинов, Академияи миллии илмҳои Тоҷикистон фаъолият менамояд. Соли 2004 дар Конгресси умумиҷаҳонии тадқиқотии Осиё ва Африқо дар шаҳри Москва, соли 2014 дар Конгресси умумиҷаҳонии файласуфон дар Афина, Юнон, соли 2024 дар Конгресси умумиҷаҳонии файласуфон дар Рим, Италия иштирок ва маърӯза кард. Солҳои 2006–2007 ва 2013-2014 дар донишгоҳҳои Канзас ва Ҷорҷ Вашингтони ИМА аз курсҳои такмили ихтисос гузаштааст. Фаъолияти илмӣ Солҳои 1996-1999 Рамазон Назариев дар аспирантураи Донишгоҳи давлатии омӯзгории Тоҷикистон ба номи Қ. Ҷӯраев таҳсил намуда, соли 2000 рисолаи номзадиашро таҳти унвони "Таъвили масоили фалсафӣ ва теологии исмоилия" дифоъ мекунад. Бо ташаббус ва ҳамкории бевостаи ӯ бо олимону муҳаққиқони кишвар осори Носири Хусрав – "Зод-ул-мусофирин", "Девони ашъор" дар ду ҷилд, "Ҷомеъ-ул-ҳикматайн", "Хон-ул-ихвон", "Кушоиш ва раҳоиш", китоби "Ахлоқи Носирӣ"-и Насируддини Тӯсӣ, маҷмуи мақолаҳои олимону муҳаққиқоне, ки дар Конфронси байналхалқӣ бахшида ба ҳазорсолаи Носири Хусрав дар ш. Душанбе ироа шуда буданд, ба табъ расониданд. Соли 2007 тавассути Барномаи дар донишгоҳи Канзаси ИМА аз курси такмили забони англисӣ гузашта, ба Донишгоҳи Ҷорҷ Вашингтон ИМА барои таҳқиқоти илмӣ фиристода мешавад. Дар яке аз маҷмуаҳои илмии Донишгоҳи мазкур ду тезиси мақолааш – "Ғояи Худо аз нигоҳи Носири Хусрав ва Декарт (таҳлили муқоисавӣ) ва "Назаре ба вижагиҳои фарҳанги Амрико"-ро ба табъ мерасонад. Бо гранти "Ҷомеаи кушод"-и Институти Сорос китобҳои Э.Полетаев "Рӯзноманигории байналхалқӣ" ва К.Поппер "Ҷомеаи шаҳрвандӣ ва рақибони он" - ро ба забони тоҷикӣ тарҷума кардааст. Дар конгресси умумиҷаҳонии шарқшиносон дар соли 2004, дар Конфронси байналхалқӣ бахшида ба 125-солагии В.А. Иванов дар Санкт Петербург, Конгресси умумиҷаҳонии файласуфон дар ш. Афинаи Юнон бо маърузаҳои илмӣ баромад кардааст. Соли 2011 рисолаи докториашро таҳти унвони "Фалсафаи иҷтимоии "Ихвон-ас-сафо" ва Носири Хусрав (таҳлили муқоисавӣ)" дар Академияи илмҳои ҶТ бомуваффақият дифоъ мекунад. Дар тарҷумаи осори Абу Алӣ Сино бо Академияи миллии илмҳои Тоҷикистон ҳамкорӣ намуда, фаслҳои алоҳидаи "Ал-бурҳон", мантиқи "Аш-шифо", "Ат-табииёт" ва "Ас-самоъ-ут-табии"-ро аз арабӣ ба русӣ тарҷума кардааст. Таҳти роҳбарии профессор Назариев Р.З. 11 нафар рисолаи номзадӣ дифоъ намуда, боз ду рисолаи номзадӣ ва ду рисолаи доктории шогирдонаш барои дифоъ омодаанд. Мавсуф узви Шурои дифои рисолаҳои илмии соҳаи фалсафа дар назди Институти фалсафа, сиёсатшиносӣ ва ҳуқуқ ба номи А. Баҳоваддинови Академияи миллии илмҳои Тоҷикистон ва Шурои дифои рисолаҳои илмии соҳаи фалсафа дар назди Донишгоҳи миллии Тоҷикистон мебошад. Назариев Р.З. дар соҳаи таҳқиқоти илмӣ мақолаҳо, монографияҳо, китобҳои дарсӣ ва дастурҳои методии зиёд таҳия намудааст. Ӯ муаллифи 3 монография, 4 таҳқиқоти илмӣ-методӣ, 4 асарҳои тарҷумонӣ ва бештар аз 80 мақолаи илмӣ мебошад. Осор Асарҳои илмӣ Мақолаҳои илмӣ.